  Майя Бывальцева Ижкарын улӥсьёс «Уж данлыкъя кар» стелаез пуктыны интыез бырйизы. Куара сётонэ 2 сюрс 700-лэсь трос адями пыриськиз. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Куараос тазьы люкиськизы: - «Калыкъёслэн эшъяськонзы» («Пыраклы Россиен») синпелет вӧзысь эспланада – 601 адями; - Вормон сквер – 587 адями; - Шор площадь – 392 адями; - кар администраци вӧзысь площадь – 307 адями. - Иж тыметлэн ярдурез – 218 адями; - Нылпи творчествоя дворец вӧзысь инты – 212 адями; - Киров нимо парк – 147 адями; - кивалтэтлэн юртэз но Арсенал вискысь инты – 132 адями. Озьыен, карын улӥсьёс стела «Калыкъёслэн эшъяськонзы» монумент вӧзысь площадьын сылыны кулэ шуыса куаразэс сётӥзы. Кыӵе тусыз луоз «Ижкар – уж данлыкъя кар» стелалэн, суредасьёс, скульпторъёс вералозы Олег Бекмеметьев, Ижкарлэн тӧроезИжкар администраци Удмуртиысь архитекторъёслэн огазеяськонэнызы ӵош стелалы эскиз кылдытонъя вожвылъяськон ялоз, солы йылпумъянъёс 31-тӥ гудырикошконозь лэсьтыны малпало. Тодэ вайытом, азьвылгес Олег Бекмеметьев стелаез толалтэ пуктозы шуыса вераз вал. Удмуртилэн шоркарез дано нимез басьтӥзы шуыса 2-тӥ пӧсьтолэзе тодмо луиз. Тегъёс: Мерлык Ижкар Удмуртия синпелет ОлегБекмеметьев 100ар куарасётон ужданлык  